चेतावनी रा चूंगटिया (अथवा चेतावणी रा चुंगट्या) 1903 में, ठाकुर केसरी सिंह बारहठ द्वारा रचित एक राष्ट्रवादी डिंगल कविता है। इसमें महाराणा फतेह सिंह को संबोधित करते हुए उन्हें मेवाड़ की परंपराओं को कायम रखने और दिल्ली दरबार में शामिल नहीं होने का आह्वान किया गया है।  इन दोहों का महाराणा पर वांछित प्रभाव पड़ा जिन्होंने दिल्ली में उपस्थित होने के बावजूद दरबार में शामिल नहीं होने का निर्णय लिया।   यह कविता 13 सोरठों से निर्मित है और स्वतंत्रता संग्राम के दौरान निर्मित महान साहित्यिक रचनाओं में से एक है।  

 पृष्ठभूमि 
स्रोत:   

 आमंत्रण 
दाएँअंगूठाकार लॉर्ड और लेडी कर्जन का दिल्ली दरबार में आगमन, 1903
दिल्ली दरबार 1903 का आयोजन राजा एडवर्ड सप्तम और रानी एलेक्जेंड्रा के भारत के सम्राट और सम्राज्ञी के रूप में उत्तराधिकारी बनने का जश्न मनाने के लिए आयोजित किया गया था। इसी समय, ब्रिटिश भारत की राजधानी कलकत्ता से दिल्ली स्थानांतरित कर दी गई थी। लॉर्ड कर्जन ने दरबार में उपस्थित होने के लिए उदयपुर (मेवाड़) के महाराणा के अतिरिक्त लगभग सभी राजाओं, नवाबों, सामंतों और जागीरदारों की सहमति प्राप्त कर ली थी।

प्रत्युत्तर में जयपुर, जोधपुर, किशनगढ़, सिरोही, कोटा, बीकानेर आदि के महाराजाओं ने निमंत्रण की सराहना करते हुए हर्ष और आभार व्यक्त किया। हालांकि, उदयपुर ने 1818 की मेवाड़ राज्य और ब्रिटिश की संधि का हवाला देते हुए इस निमंत्रण को ठंडे बस्ते में डाल दिया।। लॉर्ड कर्जन महाराणा को दिल्ली दरबार में शामिल होने के लिए मनाने गए, जिसे अंततः उन्होंने कुछ शर्तों के साथ स्वीकार कर लिया: भारत के मूल शासकों में पहला स्थान, शाही जुलूस में शामिल होने से छूट, और उनकी प्रतिष्ठा को ध्यान में रखते हुए आसन की व्यवस्था। 

दिल्ली दरबार में शामिल होने के विषय में महाराणा की मुख्य चिंता उनकी अन्य सभी भारतीय शासकों पर उनकी प्रधानता के दावे का संभावित समझौता होना था। इस प्रकार, ब्रिटिश सरकार से यह आश्वासन दिया गया था कि "उनकी गरिमा पर उचित विचार किया जाएगा" और उनका स्थान भारत के सभी शासकों के बीच प्रथम पंक्ति में होगा।

 मंत्रणा 
मेवाड़ राज्य में सरदारों और अन्य जनों की राय महाराणा के फैसले के खिलाफ थी। मेवाड़ राज्य के बाहर के भी कई सरदारों को इस खबर से निराशा हुई। उनमें से कुछ लोग इकट्ठे हुए और ठाकुर केसरी सिंह बारहठ से इस दुर्दशा का समाधान खोजने का अनुरोध किया।

देवपुरा (शाहपुरा) के केसरी सिंह बारहठ, जो पहले फतेह सिंह के पहले मुख्य सलाहकार भी रेह चुके थे, उन्होने खरवा के राव गोपाल सिंह के साथ महाराणा के दिल्ली जाने के विषय पर मंत्रणा की। खाटू के ठाकुर हरि सिंह, जोबनेर के ठाकुर करण सिंह, राव उमराव सिंह, खंडेला के सज्जन सिंह और मलसीसर के ठाकुर भूर सिंह भी इस वार्ता में शामिल हुए। सभी इस बात पर सहमत थे कि मेवाड़ की शान को कायम रखने के लिए फतेहसिंह को राणा की परम्पराओं, गौरव और सम्मान की याद पुनरस्मरण कराना चाहिए। ये चर्चा जयपुर में मलसीसर ठाकुर की हवेली में हुई।

राव गोपाल सिंह ने सुझाव दिया कि राजपूताना के इतिहास में इस तरह के महत्वपूर्ण समय में चारणों ने हमेशा सही मार्गदर्शन दिया है। अत: यह कार्य केसरी सिंह को सौंपा गया, जिन्होंने तेरह सोरठों युक्त एक कविता की रचना की, जिसे सुनकर वहां उपस्थित सभी लोग बहुत प्रभावित हुए। वे इन सोरठों की प्रभावशीलता के बारे में निश्चित थे कि यदि महाराणा को समय पर यह पहुंचाए जाए, तो वे दरबार में भाग लेने का विचार त्याग देंगे।

इन सोरठों का उद्देश्य महाराणा को यह बताना था कि दरबार में शामिल होना उनकी गरिमा के लिए अपमानजनक है और उनकी भारत के राजपूतों और हिंदुओं के बीच प्रतिष्ठा के लिए हानिकारक होगा।

 दिल्ली दरबार-1903 
राव गोपाल सिंह खरवा ने इन सोरठों को, जिन्हें चेतावनी रा चुंगटिया कहा गया, उदयपुर में फतेह सिंह को पहुंचाने की जिम्मेदारी ली थी। हालांकि, जब तक वह पहुंचे, फतेह सिंह ट्रेन से रवाना हो चुके थे। इसके बावजूद, केसरी सिंह के छोटे भाई जोरावर सिंह तैयार थे और दिल्ली के रास्ते में सरेरी (भीलवाड़ा) या नसीराबाद रेलवे स्टेशन (अजमेर) पर महाराणा के हाथों में यह सोरठे सौंपे गए। 

राव गोपाल सिंह अपने भतीजे खेत सिंह को लिखे पत्र में लिखते हैं, "क्षात्र-शक्ति का भक्त बारहठ केशरीसिंहजी ए दोहा बणा कर महाराणा साहेब की सेवा में भेज्या। उण बगत महाराणा साहेब स्पेशल ट्रेन द्वारा उदयपुर सूं रवाना हो चुक्या हा। ये दोहा नसीराबाद की स्टेशन पर श्री दरबार के नजर हुआ, उण बगत फरमायो बतावे है कि यदि ये दूहा उदयपुर में ही मिल जाता तो म्है दिल्ली के लिए रवाना ही नहीं होता, परंतु अब तो दिल्ली पहुंच कर ही इस पर विचार करहां।"

 विमर्श 
ऐसा माना जाता है कि फतेह सिंह अँग्रेजी सरकार के दबाव में दिल्ली आ गए, लेकिन केसरी सिंह के लिखे सोरठों को पढ़ने का उन पर गहरा प्रभाव पड़ा। कवि ने महाराणा को उनके पूर्वजों की गौरवशाली परंपराओं का स्मरण कराया, जिन्होंने कभी किसी सत्ता के सामने समर्पण नहीं किया और न ही किसी को 'नज़र' अदा की, बल्कि अपने नाम और पहचान को बनाए रखने के लिए निरंतर संघर्ष किया। इस रचना ने महाराणा पर अपने वंश की यशस्वी परम्पराओं का उल्लंघन करने का आरोप लगाया।  इन सोरठों ने लोगों की इच्छाओं को स्पष्ट रूप से इंगित किया था।

कानोता के ठाकुर नारायण सिंह के पुत्र, प्रसिद्ध भारतीय डायरिस्ट अमर सिंह ने शाही कैडेट के रूप में दिल्ली दरबार में भाग लिया था। वे अपनी डायरी में लिखते हैं उन्होने सर प्रताप, ईडर के महाराजा और जोधपुर के रीजेंट, को आधी रात को जगाया और महाराणा के दरबार में भाग लेने से इनकार करने की सूचना दी; जिन्होंने, बदले में, वाइसराय के सचिव लॉरेंस को इस स्थिति से अवगत कराया और उन्हें चेतावनी दी कि यदि महाराणा पर अनुचित दबाव डाला गया या जवाबी कार्रवाई की गई, तो मामला और बिगड़ जाएगा। उन्होंने याद दिलाया कि उस समय सभी रियासतों की सेना दिल्ली में रुकी हुई थी और उनकी पूरी सहानुभूति महाराणा के साथ है। लॉर्ड कर्जन ने यह जानने के बाद अनिच्छा से परिणाम को स्वीकार कर लिया।

दिल्ली आने के बाद से, फतेह सिंह अपने शिविर में रुके हुए थे, फटकार लगाने वाले उन सोरठों ( चेतवनी रा चुंगत्या) ने उनके मन में हलचल पैदा की और उन्हें अपने फैसले पर पुनर्विचार करने के लिए प्रेरित किया। कानोता के ठाकुर नारायण सिंह और अलवर के महाराजा जय सिंह ने भेष बदलकर उनके शिविर में आए और अपना समर्थन जताया। उन्होंने हर मील पर घोड़ों के साथ दिल्ली से चित्तौड़ तक की उनकी यात्रा की व्यवस्था का विवरण दिया: उनकी दिल्ली से बसवा तक की यात्रा अलवर राज्य द्वारा संभाली जाएगी, बसवा से जहाजपुर जयपुर राज्य द्वारा, और जहाजपुर से चित्तौड़ तक गोपाल सिंह खरवा द्वारा संभाली जाएगी। पीछे सर प्रताप दिल्ली में रहकर सब कुछ संभाल लेंगे।

इन शब्दों ने फतेह सिंह के संकल्प को और मजबूत किया। महाराणा ने अपने बीमार होने की घोषणा की और एक विशेष ट्रेन के माध्यम से उदयपुर लौट आए।  

 चेतावणी रा चुंगट्या 
डिंगल  अनुवाद पग-पग भ्रम्या पहाड़, धरा छोड़ राख्यो धरम,
महाराणा'र मेवाड़, हिरदै बसिया हिन्द रै । भूमि छोड़कर पहाड़ों में भटके, लेकिन धर्म नहीं त्यागा।
इसलिए महाराणा और मेवाड़, हिदुस्तान के हृदय में बसे हैं। घणा घालिया घमसांण, राण सदा रहिया निडर,
पेखंता फ़रमाण, हलचल किम फ़तमल हुवै ! दुर्गम बाधाओं को सहते हुए और भयंकर युद्ध लड़ते हुए, मेवाड़ के महाराणा हमेशा निडर रहे।
पर ऐ फतेहसिंह, इस छोटे से फरमान से तुम्हारे मन में हलचल कैसे मच गई? गिरद गजां घमसांण, नहचै धर माई नहीं,
मावै किम महाराण, गज दोसे रा गिरद में ! हजारों हाथियों और असंख्य सैनिकों के साथ युद्ध में जो उतरते थे कि उनके लिए पृथ्वी कम पड़ जाती थी।
तब कैसे 200 गज के दिल्ली दरबार में महाराणा समा सकेंगे? ओरां ने आसाण, हाँका हरवळ हालणों,
किम हालै कुल राण, हरवळ साहाँ हाँकिया ! औरों के लिए यह आसान है कि उन्हें युद्ध में हाँक के ले जाया जाए।
लेकिन उन्हें कैसे हाँका जा सकता है, जिनके पूर्वजों ने बादशाही सेनाओं को हाँक के खदेड़ा था? नरियंद सह नज़रांण, झुक करसी सरसी जिको,
पसरैलों किम पाण, पाण छतां थारो फ़ता ! अन्य राजा तो झुककर और हाथ फैलाकर नज़राना पेश कर लेंगे;
पर ऐ फतेह सिंह, तुम्हारे हाथ भी कैसे पसरेंगे, जो आज तक न किसी के आगे फैले और न झुके? सिर झुकिया सहसांह, सींहासण जिण साम्हनै,
रळणो पंगत-राह, फ़ाबै किम तोने फ़ता ! वो सिसोदिया सिंहासन जिसके सामने बादशाहों के भी सिर झुके थे।
लेकिन आज झुकते हुए राजाओं की श्रेणी में शामिल होना, तुम्हें कैसे फबेगा फतेहसिंह ? सकल चढ़ावै सीस, दान धरम जिण रौ दियो,
सो खिताब बखशीश, लैवण किम ललचावसी ! वे महाराणा जिनके दान-धर्म को को भी लोग शीस चढ़ाकर स्वीकार करते थे।
फिर कैसे उस महाराणा ने उपाधियों और पुरस्कारों के लोभ को अपने मन में आने दिया ? देखेला हिंदवाण, निज सूरज दिश नेह सूं,
पण "तारा" परवाण, निरख निशाण न्हाकशी । सम्पूर्ण भारत की जनता अपने हिंदुआ सुरज (महाराणा) को स्नेह की दृष्टि से देखेगा,
लेकिन तुम्हारे सीने पर ब्रिटिश सरकार का "सितारा" ( स्टार ऑफ इंडिया की उपाधि) पाकर उनकी निगाहें शर्म से झुक जाएंगी। देखे अंजस दीह, मुळकेलो मन ही मनां,
दम्भी गढ़ दल्लीह, शीश नमंता सीसवद । वह देखेगा और जश्न मनाएगा, और मन ही मन मुस्करा उठेगा;
दिल्ली का वह दंभी किला, जब सिसोदिया उसके सामने सिर नवाएगा। अंत बेर आखीह, पातळ जै लांबा पहल,
राणा सर राखी, जिणारी शाखी शिर जटा । अंत में प्रताप ने जो निषेधाज्ञा दी; कभी झुकना नहीं, दिल्ली के सिंहासन को कर न देना, और केश नहीं काटना;
सभी महाराणाओं ने इस प्रतिज्ञा का पालन किया, जिसका प्रमाण उनके सिरों पर लंबी जटा थी। कठिण जमानो कौल, बाँधे नर हीमत बिना,
बीराँ हंदो बोल, पातल साँगे पेखियो । कठिन समय है ये; साहस और हिम्मत बांधे बिना कोई भी अपने वचन का पालन नहीं कर सकता।
प्रताप और सांगा ऐसे वीर थे जिनकी परीक्षा हुई, जिन्होंने अपने वचनों को निभाया। अब लग सारां आस, राणा रीत कुल राखसी,
रहो सहाय सुख-रास, एकलिंग प्रभु आप रै । अब सारी आस आपसे है, कि राणा अपने कुल की रीत को निभाएंगे।
भगवान एकलिंग आपकी सहायता करें और सुख-रास देवें। मान मोद सीसोद, राजनित बळ राखणो,
गवरमिंटरी गोद, फ़ळ मीठा दीठा फ़ता ! सिसोदिया, अपनी मान-मर्यादा को कायम रख, राजनीतिक बल के साथ रहना;
हे फतेह सिंह, इन अँग्रेजी सरकारों की गोद में बैठने का फल कभी मीठा देखा?

 मूल्यांकन और प्रतिक्रियाएँ 
स्रोत: 

महाराणा के दिल्ली से वापस लौटने यह घटना  बड़ी सुर्खियों के साथ समाचार पत्रों में व्यापक रूप से प्रकाशित हुई थी। इस घटना को पूरे भारत में गति पकड़ रहे राष्ट्रवादी आंदोलनों के संदर्भ में देखा गया।  सोरठों के अनुसार, दिल्ली-दरबार में उनकी उपस्थिति देश के उन करोड़ों हिंदुओं के लिए अपमान की बात होती जिन्होंने मेवाड़ के महाराणा को हिंदू धर्म के रक्षक के रूप में देखते थे। मेवाड़ के प्रति ऐसा वैचारिक निहितार्थ अनन्य था। 

प्रसिद्ध इतिहासकार रघुबीर सिंह गहलोत चेतावणी रा चुंगट्या  के प्रभाव का मूल्यांकन करते हुए लिखते हैं-'. . राजस्थान पर अंग्रेजों का पंजा इतना सुदृढ़ता पूर्वक जम चुका था और वह निरंतर इतना अधिक जकड़ता जा रहा था कि उनके साथ अपनी जान झौंकने वाले उन्हें वहाँ न मिले किन्तु उनका यह निरन्तर बढ़ता हुआ रोष और विरोध अन्त में बारहठ केसरीसिंह की वाणी में फूट ही पड़ा। जब वे दिल्ली के लिए रवाना हुए, तब बारहठ केसरी सिंह से रहा न गया, राजपूत नरेशों में प्रमुख पूज्य हिन्दुआ सूरज को भी उन्होने चेतावणी का चुंगट्या ले ही लिया और गरजती हुई हुंकार से उसने प्रताप और राज सिंहके उस वंशज से पूछा।  इस चेतावनी ने फतेहसिंह के सुप्त गौरव को जगा दिया। दिल्ली पंहुच कर भी वह दरबार में नहीं गया; वहाँ उसकी कुर्सी खाली ही रही। तिलमिला देने वाली इस तीव्र उपेक्षा के बाद भी महाराणा फतेहसिंह को कुछ भी कहने-सुनने की लार्ड कर्जन को हिम्मत नहीं हुई, जिससे अंग्रेजों के कठोर शासन के विरुद्ध राजस्थानी नरेशों के हृदयों में अब धीरे-धीरे प्रतिक्रिया की भावना उत्पन्न होने लगी और वहाँ के साधारण जन समाज में भी एक नूतन साहस का संचार हुआ।डॉ. कन्हैयालाल राजपुरोहित लिखते हैं-जिस समय दिल्ली का दरबार हो रहा था, मेवाड़ के महाराणा की कुर्सी खाली पड़ी थी। महाराणा की स्पेशल ट्रेन उदयपुर की ओर बढ़ रही थी। कर्जन खून का घूंट पीकर रह गया। साम्राज्यवादी दंभ पर भारतीय स्वाभिमान की यह करारी चोट थी। केसरीसिंह के मार्मिक उद्धारों ने यह चमत्कार कर दिखाया था। चेतावणी रा चूंगट्या वस्तुतः राजस्थान की आत्मा की पुकार थी जिसे अनसुनी करना संभव नहीं था।
दाएँअंगूठाकार हैदराबाद के निजाम मीर उस्मान अली खान दिसंबर 1911 में दिल्ली दरबार में ब्रिटिश सम्राट और साम्राज्ञी को नज़र पेश करते हुए।

 दिल्ली दरबार-1911 
यहाँ तक कि 1911 के दिल्ली दरबार में भी, महाराणा फतेह सिंह जार्ज पंचम के दरबार और शाही जुलूस में शामिल नहीं हुए थे। वह सलीमगढ़ रेलवे स्टेशन पर सम्राट से मिले और वहीं से उदयपुर लौट आए।  निमेज मर्डर केस (आरा षडयंत्र) के दौरान, जिसके मुख्य आरोपी जोरावर सिंह बारहठ थे,  एक आरोपी सोमदत्त की गवाही ने क्रांतिकारियों की योजना का खुलासा किया। इससे ज्ञात हुआ कि केसरी सिंह बारहठ और गोपाल सिंह खरवा ने एक बार फिर महाराणा को दरबार में जाने से रोकने के उपाय किए। 

आरोपी सोमदत्त उर्फ त्रिवेणीदास लहिरी ने अपने बयान में खुलासा किया- 'मेवाड़ के सरदारों की ओर से महाराणा के नाम का एक गुमनाम पत्र तैयार किया गया जिसकी शुद्ध लिपि मेरे द्वारा करवाई गई। पत्र में लिखा गया कि महाराणा सूर्यवंशी हैं, उन्होंने कभी मुगलों के आगे सिर नहीं झुकाया। महाराणा को फिरंगी के सन्मुख झुकने के बनिस्पत आत्महत्या कर लेना उचित होगा।'

 केसरी-प्रताप चरित्र 
प्रख्यात कवि और अलवर महाराजा के विश्वस्त विश्वासपात्र ठाकुर अक्षयसिंह रतनूं ने इस ऐतिहासिक घटना का वर्णन अपने काव्य-ग्रंथ 'केसरी-प्रताप चरित्र' में विस्तार से किया है। यह काव्य कृति चारण साहित्य शोध संस्थान (अजमेर) द्वारा 1989 में प्रकाशित की गई।  

 चेतावनी रा चुंगत्या (समाचार पत्र) 
चेतावणी रा चूंगट्या नाम से कोटा से पाक्षिक रूप से हिंदी में प्रकाशित होने वाला एक समाचार पत्र भी है।  

 यह भी देखें 

 मेवाड़ का साम्राज्य
 ठाकुर केसरी सिंह बारहठ
 जोरावर सिंह बारहठ

 बाहरी कड़ियाँ 

 आज़ादी का अमृत महोत्सव - केसरी सिंह बारहठ द्वारा चेतवानी रा चुंगटिया
 इतिहास पुरुषक्रांतिकारी बारहठ केसरीसिंह चेतावणी के चूंगटिये 

 अग्रिम पठन 

 लखावत, ओंकार सिंह (2012) स्वातंत्र्य राजसूय यज्ञ में बारहठ परिवार की महान आहूति । पहला संस्करण: दिसंबर 2012। 
 गुप्ता, डॉ मोहन लाल। क्रांतिकारी ठाकुर केसरी सिंह बारहठ: क्रांतिकारी ठाकुर केसरीसिंह बारहठ (हिंदी में)। शुभदा प्रकाशन। संस्करण : 2018 

 संदर्भ 

श्रेणी:कविताएँ
श्रेणी: